Promisiunea bilaterală de vânzare reprezintă un antecontract de vânzare-cumpărare prin care vânzătorul (promitent) se obligă că va vinde un bun iar cumpărătorul (beneficiar) se obligă că îl va cumpăra la un preț determinat. În cazul în care una dintre părțile contractante nu își respectă promisiunea, cealaltă parte are dreptul de a cere în instanță daune-interese pentru prejudiciul cauzat și/sau să pună în executare promisiunea încheiată la notar care constituie titlu executoriu.